Filips Lenards

Filips Lenards (, dzimis , miris ) bija vācu fiziķis. 1905. gadā ieguva Nobela prēmiju fizikā par katodstaru pētījumiem. Viņš izcēlās ar eksperimentālo darbu, ir atklājis daudzas katodstaru īpašības, pētījis fosforescenci, luminiscenci un liesmas vadītspēju.

Biogrāfija, karjera 
Lenards dzimis 1862. gadā Presburgā (mūsdienu Bratislavā), kas tajā laikā ietilpa Ungārijas Karalistē, Austrijas impērijas sastāvā. Viņa tēvs bija vīna tirgotājs. Ģimene bija vācvalodīga. Lenards mācījās Ungāru karaliskajā ģimnāzijā. 1880. gadā studēja fiziku un ķīmiju Vīnē un Budapeštā, vēlāk arī Heidelbergā pie Roberta Bunzena un Berlīnē pie Hermaņa fon Helmholca. 1886. gadā ieguva doktora grādu.

Strādājis Budapeštas Universitātē, Breslavas Universitātē, Āhenes Universitātē, Heidelbergas Universitātē. Vēlāk strādāja Ķīles Universitātē (1898—1907), bet pēc tam atgriezās Heidelbergas universitātē, kur strādāja līdz 1931. gadam, kad pensionējās no teorētiskās fizikas profesora amata, saglabājot emeritus statusu (no kura viņu atbrīvoja 1945. gadā 83 gadu vecumā Sabiedroto okupācijas spēki). Lenards nomira 1947. gadā.

Politiskā darbība 
Lenards bija aktīvs nacionālsociālisma ideoloģijas atbalstītājs, NSDAP biedrs. Viņa nacionālistiskie uzskati ietekmēja viņa attieksmi pret citu zinātnieku pētījumiem. Viņš nicināja "angļu fiziku", uzskatīja, ka tās idejas ir nozagtas no vāciešiem. Viņš izveidoja "vāciešu fizikas" jeb "āriešu fizikas" kustību, kas tika pasludināta kā pretstats "ebreju fizikai". Lenards īpaši vērsās pret Einšteina zinātniskajiem pētījumiem, viņa relativitātes teoriju. Lenards bija Ādolfa Hitlera padomnieks, nacistu "āriešu fizikas" galvenais vadītājs.

Atsauces

Ārējās saites 

 Filipa Lenarda biogrāfija Nobela prēmijas mājaslapā 

Bratislavā dzimušie
Slovākijas vācieši
NSDAP biedri
Vācu fiziķi
Nobela prēmijas laureāti fizikā